న్యూఢిల్లీ, మార్చి 21: కేంద్రంలో సంపూర్ణ మెజారిటీతో మోదీ సర్కారు! ఉత్తర ప్రదేశ్లో నాలుగింట మూడొంతుల ఆధిక్యంతో బీజేపీ ప్రభుత్వం! అక్కడా, ఇక్కడా సానుకూల వాతావరణం! ఇలాంటి కీలక సమయంలో అయోధ్య సమస్య పరిష్కారం దిశగా ఒక అడుగు ముందుకు పడింది! ఈ అంశాన్ని కదిలించింది కేంద్ర, రాష్ట్ర ప్రభుత్వాలో... రాజకీయ నాయకులో కాదు! స్వయానా భారత సర్వోన్నత న్యాయస్థానం! సంక్లిష్టమైన ఈ సమస్యకు ‘కోర్టు బయటే పరిష్కారం’ కనుగొనాలని న్యాయస్థానం సూచించింది. ‘అయోధ్య సమస్య పరిష్కారానికి అంతా కలిసి ఒక సానుకూల పరిష్కారం కనుగొనాల్సి ఉంది.ఈ దిశగా మళ్లీ ప్రయత్నాలు మొదలుపెట్టాలి’ అని జస్టిస్ జేఎస్ ఖేహర్ నేతృత్వంలోని ధర్మాసనం పేర్కొంది. అవసరమైతే ఈ విషయంలో తానే స్వయంగా మధ్యవర్తిగా వ్యవహరిస్తానని, సహచర న్యాయమూర్తులూ సమస్య పరిష్కారం కోసం సహకరిస్తారని జస్టిస్ ఖేహర్ ముందుకు వచ్చారు. అయోధ్య అంశం ఆరేళ్లుగా నలుగుతోందని, సత్వరం దీనిపై విచారణ జరగాల్సిన అవసరముందని బీజేపీ నేత సుబ్రమణ్య స్వామి మంగళవారం కోర్టును కోరారు. జస్టిస్ ఖేహర్, జస్టిస్ డీవై చంద్రచూడ్, జస్టిస్ ఎస్కే కౌల్లతో కూడిన ధర్మాసనం సుబ్రమణ్య స్వామి వాదనలు ఆలకించింది. సున్నితమైన, భావోద్వేగాలతో ముడిపడిన ఈ సమస్య పరిష్కారానికి అన్ని భాగస్వామ్య పక్షాలు కలిసి మరోసారి ప్రయత్నించాలని న్యాయమూర్తులు అభిప్రాయపడ్డారు. ఇలాంటి మతపరమైన సమస్యలను కేవలం చర్చల ద్వారానే పరిష్కరించుకోగలమని చెప్పారు. ‘‘ఇవన్నీ భావోద్వేగాలు, మతపరమైన అంశాలు. సంబంధిత పక్షాలు కలిసి కూర్చుని చర్చించుకుని... ఏకాభిప్రాయానికి రావాల్సిన విషయాలు. మీరంతా సమావేశమై, సుహృద్భావ చర్చలు జరపవచ్చు’’ అని ధర్మాసనం సూచించింది. తాను ఈ అంశంపై ఇప్పటికే ముస్లిం ప్రతినిధులతో చర్చలు జరిపానని సుబ్రమణ్యస్వామి కోర్టు దృష్టికి తీసుకొచ్చారు.ఈ సమస్య పరిష్కారానికి న్యాయవ్యవస్థ జోక్యం అవసరమని వారు అభిప్రాయపడ్డారని చెప్పారు. ఈ నేపథ్యంలో... ‘మీరు ఈ అంశంపై ఏకాభిప్రాయం కోసం మరోసారి ప్రయత్నించండి’ ధర్మాసనం సుప్రీంకోర్టుకు సూచించింది. అవసరమైతే ఇరుపక్షాల ఆమోదంతో మధ్యవర్తి/మధ్యవర్తుల సహాయం కూడా తీసుకోవచ్చునని తెలిపింది. ‘‘మీరు కోరుకుంటే ఆ మధ్యవర్తులతోపాటు నేనూ ఇందులో భాగస్వామిని అవుతాను. ఇంకా అవసరమైతే నా సహచర న్యాయమూర్తుల సేవలను కూడా ఉపయోగించుకోవచ్చు’’ అని సుప్రీంకోర్టు ప్రధాన న్యాయమూర్తి జస్టిస్ జేఎస్ ఖేహర్ పేర్కొన్నారు. ఉభయ పక్షాలు అవసరమని భావిస్తే ఒక ‘ముఖ్య మధ్యవర్తి’ని న్యాయస్థానమే నియమిస్తుందని కూడా తెలిపారు. ‘‘ఈ అంశంలో భాగస్వాములైన వారందరితో మీరు చర్చించండి. మీ నిర్ణయాన్ని ఈనెల 31వ తేదీన మాకు తెలియజేయండి’’ అని సుప్రీం కోర్టు సుబ్రమణ్య స్వామికి సూచించింది.అయోధ్య ప్రధాన వివాదంలో పెండింగ్లో ఉన్న అంశాల్లో కల్పించుకుని, సంబంధిత వ్యక్తులతో చర్చించేందుకు సుప్రీంకోర్టు ఆయనకు అనుమతించింది. అయోధ్యలోని వివాదాస్పద స్థలంలో రామ మందిరాన్ని నిర్మించాలంటూ స్వామి గతంలో సుప్రీంకోర్టును ఆశ్రయించారు. రహదారుల నిర్మాణం వంటి ప్రజావసరాల కోసం అవసరమైతే ఒక మసీదును మరో చోటికి తరలించే సంప్రదాయం ఇస్లామిక్ దేశాలలో ఉందని తన పిటిషన్లో తెలిపారు. ఆలయాలకు సంబంధించి ఇలాంటి వెసులుబాటులేదని చెప్పారు. వివాదాస్పద స్థలాన్ని మూడు భాగాలుగా విభజిస్తూ అలహాబాద్ హైకోర్టు ఇచ్చిన తీర్పును సవాలు చేస్తూ దాఖలైన వ్యాజ్యాలను త్వరగా పరిష్కరించాలని కూడా సుప్రీంకోర్టును కోరారు.
newdhilly, marchi 21: kendramlo sampuurna mejaaritiitoe modii sarkaaru! uttara pradeshlo naluginta moodonthula aadhikyamtho bgfa prabhutvam! akkada, ikkada saanukuula vaataavaranam! ilanti keelaka samayamlo ayodhya samasya parishkaaram disagaa oka adugu munduku padindi! ee amsaanni kadilinchindi kendra, rashtra prabhutvaalo... rajakeeya naayakulo kaadu! swayana bhaarata sarvonnata nyaayasthaanam! sanklishtamaina ee samasyaku ‘kortu bayate parishkaaram’ kanugonaalani nyaayasthaanam suuchimchimdi. ‘ayodhya samasya parishkaaraaniki antaa kalisi oka saanukuula parishkaaram kanugonalsi undi.ee disagaa malli prayatnaalu modalupettaali’ ani justis js khehar netrutvamloni dharmasana perkondi. avasaramaite ee vishayamlo taane swayamgaa madhyavartigaa vyavaharistaanani, sahachara nyaayamuurtuluu samasya parishkaaram kosam sahakaristaarani justis khehar munduku vachaaru. ayodhya amsam aarellugaa nalugutondani, satvaram deenipai vichaarana jaragaalsina avasaramundani bgfa netha subramanya swami mangalavaaram kortunu koraru. justis khehar, justis deevai chandrachud, justis eske kaullatho kuudina dharmasana subramanya swami vaadanalu aalakinchindi. sunnitamaina, bhavodvegalatho mudipadina ee samasya parishkaaraaniki anni bhagaswamya pakshaalu kalisi marosari prayatninchaalani nyaayamuurtulu abhipraayapaddaaru. ilanti mataparamaina samasyalanu kevalam charchala dwarane parishkarinchukogalamani cheppaaru. ‘‘ivannee bhavodvegalu, mataparamaina amsaalu. sambandhita pakshaalu kalisi kuurchuni charchinchukuni... ekaabhipraayaaniki ravalsina vishayaalu. meeranta samavesamai, suhrudbhava charchalu jarapavacchu’’ ani dharmasana suuchimchimdi. taanu ee amsampai ippatike muslim pratinidhulatho charchalu jaripaanani subramanyaswamy kortu drushtiki teesukochaaru.ee samasya parishkaaraaniki nyaayavyavastha jokyam avasaramani vaaru abhipraayapaddaarani cheppaaru. ee nepathyamlo... ‘meeru ee amsampai ekabhiprayam kosam marosari prayatninchandi’ dharmasana supreenkortuku suuchimchimdi. avasaramaite irupakshaala aamodamto madhyavarti/madhyavarthula sahayam kuudaa teesukovachhunani telipindi. ‘‘meeru korukunte aa madhyavarthulathopaatu nenuu indulo bhaagaswaamini avutaanu. inka avasaramaite naa sahachara nyaayamuurtula sevalanu kuudaa upayoginchukovachhu’’ ani supreenkortu pradhaana nyaayamuurti justis js khehar perkonnaru. ubhaya pakshaalu avasaramani bhaviste oka ‘mukhya madhyavarti’ni nyaayasthaanamae niyamistundani kuudaa telipaaru. ‘‘ee amsamlo bhaagaswaamulaina vaarandarito meeru charchinchandi. mee nirnayaanni eenela 31va tedeena maaku teliyajeyandi’’ ani supreem kortu subramanya swaamiki suuchimchimdi.ayodhya pradhaana vivaadamlo pendinglo unna amsaallo kalpinchukuni, sambandhita vyaktulatho charchinchenduku supreenkortu aayanaku anumatinchindi. ayodhyalooni vivaadaaspada sthalamlo raama mandiraanni nirminchaalantuu swami gatamlo supreenkortunu aasrayinchaaru. rahadaarula nirmaanam vanti prajaavasaraala kosam avasaramaite oka maseedunu maro chotiki taralinche sampradaayam islamic deshaalalo undani tana pititionlo telipaaru. aalayaalaku sambandhinchi ilanti vesulubaatuledani cheppaaru. vivaadaaspada sthalaanni moodu bhagaluga vibhajistuu alahabad hycortu ichina teerpunu savalu chestu daakhalaina vyaajyaalanu twaragaa parishkarinchaalani kuudaa supreenkortunu koraru.